KIRJALLINEN KYSYMYS E-2274/01 esittäjä(t): Erik Meijer (GUE/NGL) komissiolle. Euroopan unionin rahastoista säännönvastaisesti annettujen summien takaisinperintätapa.



Virallinen lehti nro 115 E , 16/05/2002 s. 0052 - 0053



KIRJALLINEN KYSYMYS E-2274/01 esittäjä(t): Erik Meijer (GUE/NGL) komissiolle (31. heinäkuuta 2001) Aihe: Euroopan unionin rahastoista säännönvastaisesti annettujen summien takaisinperintätapa 1. Ilmoittiko komissio 22. kesäkuuta sosiaali- ja talousasioiden yhteisessä työryhmässä, että se aikoo periä Alankomailta 200 miljoonaa euroa vuosina 199496 säännönvastaisesti maksettujen ESR-tukien vuoksi (kyseessä ovat erityisesti Rotterdamin kaupunki ja Gelderlandin maakunta) ja että se aloittaa tämän vuoden heinäkuun puolivälissä 24 artiklaan perustuvan menettelyn, jonka on johdettava takaisinmaksuun kahden kuukauden kuluessa? 2. Rajoittuuko tämä takaisinmaksuvelvoite 200 miljoonaan euroon vai onko se osa paljon suurempaa vaatimusta, joka perustuu myöhäisemmin tapahtuneeseen jatkuvaan tai laajaan väärinkäyttöön? Mikä on tämän vaatimuksen laajuus? Onko komissio jo varma tämän vaatimuksen lujuudesta? 3. Voiko komissio vahvistaa, että työllistämishankkeista, jotka rahoitetaan 50-prosenttisesti ESR-varoilla, ei koskaan aikaisemmin ole peritty takaisin näin suurta summaa? 4. Onko komissio antanut Alankomaiden hallitukselle maaliskuussa seurantakertomuksen alueellisen työllisyyshallinnon (RBA) täytäntöönpano-organisaatiosta Zeelandin maakunnassa? 5. Mistä muista RBA:ista tehdään tutkimus? Milloin nämä kertomukset annetaan Alankomaiden hallitukselle? Milloin ne ovat Euroopan parlamentin ja Alankomaiden parlamentin jäsenten saatavissa? 6. Voiko komissio ilmoittaa, eroaako tapa, jolla Alankomaat käyttää EU-rahastojen varoja, muiden jäsenvaltioiden tavasta käyttää näitä varoja? Ovatko väärinkäytökset suurempia tai pienempiä vai kohdistuvatko ne muihin osiin? 7. Voiko komissio vahvistaa Alankomaiden lehdistön tiedot, että kestää liian kauan ennen kuin Alankomaat antaa selvityksen säännönvastaisesti maksetuista summista ja että se haluaa tästä syystä itse tutkia asian? 8. Voiko komissio lisäksi vahvistaa, että se on jo ennalta päättänyt antaa vain vähäistä huomiota Alankomaiden tutkimusraportille (Koning-komitea), joka ilmestyy elokuun lopulla, ja että tästä syystä se ei aio neuvotella Alankomaiden hallituksen kanssa tämän raportin perusteella? (Lähteet: Trouw, 10. heinäkuuta 2001, Nederlands Dagblad, 11. heinäkuuta 2001) Anna Diamantopouloun komission puolesta antama vastaus (10. lokakuuta 2001) 1. Komissio ilmoitti yhteisessä työryhmässä, että pian käynnistetään 24 artiklan(1) mukainen menettely, jossa peritään takaisin 203 miljoonaa euroa Euroopan sosiaalirahaston (ESR:n) vuosien 19941996 tukea. Jotta vältettäisiin summien laskeminen kahteen kertaan, mainittuun summaan eivät sisälly määrät, jotka peritään takaisin Gelderlandissa/Rijnmondissa todettujen säännönvastaisuuksien takia, sillä näiden hankkeiden osalta oli jo käynnistetty erillinen joita 24 artiklan mukainen menettely. Alankomaiden viranomaisille annettiin 20. kesäkuuta 2001 virallinen ilmoitus vuosia 19941996 koskevasta 24 artiklan mukaisesta menettelystä. Alankomailla oli kaksi kuukautta aikaa vastata. 2. Takaisinmaksu liittyy vain vuosiin 19941996, mutta saattaa osoittautua tarpeelliseksi periä takaisin myös vuosien 19971999 tukia. Tätä ei kuitenkaan voida vahvistaa, ennen kuin Alankomaissa toimitettavat tarkastukset on saatu päätökseen. 3. Näin suurta määrää ESR:n tukea ei ole peritty takaisin koskaan aikaisemmin. 4. Zeelandin alueellista työvoimatoimistoa käsittelevä raporttiluonnos on lähetetty Alankomaiden viranomaisille kommentoitavaksi. Komissio hyväksyy lopullisen tarkastusraportin vasta saatuaan niiden kommentit. 5. Aiemmat yhteisön tarkastukset ovat koskeneet kaikkia alueellisia työvoimatoimistoja, ja raportit on aina toimitettu Alankomaiden viranomaisille. Komissiolla ei ole mitään sitä vastaan, että Alankomaiden hallitus saattaa kyseiset raportit Alankomaiden parlamentin jäsenten saataville. Komissio ei kuitenkaan ota vastuuta vielä hyväksymättä olevien raporttien levityksestä kolmansille osapuolille aiheutuvista vahingoista. Komissio on valmis toimittamaan Alankomaiden parlamentin jäsenille kyseiset raporttiluonnokset kyseisin ehdoin. 6. Rakennerahastotukien säännönvastaista käyttöä voi sattua kaikissa jäsenvaltioissa. Alankomaiden tapauksessa puuttui jatkuvasti todisteet riittävästä yhteisrahoituksesta. Ongelma koskee merkittäviä ESR:n tuen osia, ja siksi takaisin perittävät summat ovat niin suuria. Näin laajat ongelmat ovat harvinaisia ESR:n toimien toteutuksessa jäsenvaltioissa. 7. ESR:n tukia koskeva Alankomaiden tapaus on hyvin monimutkainen. On tarkastettava tuhansia hankkeita, mikä vie väistämättä paljon aikaa. Komissio ei aio puuttua asiaan suoraan, vaan käynnissä oleva vuosia 19941996 koskeva 24 artiklan mukainen menettely perustuu Alankomaiden tarkastusraporttiin. Myös vuosien 19971999 tuista Alankomaiden on esitettävä tarkastusraportit, joiden perusteella komissio voi hyväksyä ohjelmakauden 19941999 rahoituksen kesäkuun 2002 loppuun mennessä. 8. Komissio pitää Koningin raporttia hyvin tärkeänä ja aikoo tarkastella sitä huolellisesti. Rahoituksellisista jatkotoimista komissio kuitenkin päättää ensisijaisesti Alankomaiden sosiaaliministeriön tarkastusraporttien perusteella. (1) Rakennerahastojen päämääristä ja tehokkuudesta ja niiden toiminnan yhteensovittamisesta keskenään sekä Euroopan investointipankin toiminnan ja muiden rahoitusvälineiden kanssa annetun asetuksen (ETY) N:o 2052/88 soveltamisesta 19 päivänä joulukuuta 1988 annetun neuvoston asetuksen (ETY) N:o 4253/88 24 artikla, EYVL L 374, 31.12.1988.